open-index/open-wikipedia-markdown huggingface dataset:
Ειδική Μονάδα Αντιμετώπισης Καταστροφών

Η **Ειδική Μονάδα Αντιμετώπισης Καταστροφών** (Ε.Μ.Α.Κ.) υπάγεται στο Πυροσβεστικό Σώμα το οποίο υπάγεται στο Υπουργείο Κλιματικής Κρίσης και Πολιτικής Προστασίας. Η κύρια ευθύνη της είναι διάσωση σε ακραίες καταστάσεις ή όπου χρειάζεται εξειδικευμένη αντιμετώπιση όπως διάσωση από πλημμύρες, σεισμούς, ορεινή διάσωση, υποβρύχια έρευνα, ΧΒΡ συμβάντα, καθώς και συνδρομή στο λοιπό πυροσβεστικό έργο (πυρκαγιές, τροχαία και βιομηχανικά ατυχήματα κ.α.). Συστάθηκε στις 28 Απριλίου 1987 βάσει του ΠΔ 96 «Ίδρυση της Ειδικής Μονάδας Αντιμετώπισης Καταστροφών».

Η Ειδική Μονάδα Αντιμετώπισης Καταστροφών έχει πάρει μέρος σε διασώσεις εκτός της χώρας μας όπως τους σεισμούς στο Ιράν και οι καταστροφικές πυρκαγιές στην Ισπανία, στο Ισραήλ αλλά και στην Τουρκία.

Η ιεραρχία είναι η ίδια με το Πυροσβεστικό Σώμα.

Βάσει του Ν.4662/2020 η Ε.Μ.Α.Κ. υπάγεται απευθείας στον Αρχηγό του Πυροσβεστικού Σώματος.

## Οργάνωση
Υπάρχουν 8 μονάδες σε κάθε έδρα μίας περιφέρειας 

* 1η Ε.Μ.Α.Κ. με έδρα τον Ασπρόπυργο
* 2η Ε.Μ.Α.Κ με έδρα τη Θέρμη Θεσσαλονίκης 
*3η Ε.Μ.Α.Κ με έδρα το Ηράκλειο Κρήτης
*4η Ε.Μ.Α.Κ με έδρα την Κομοτηνή
*5η Ε.Μ.Α.Κ με έδρα τα Ιωάννινα
*6η Ε.Μ.Α.Κ με έδρα την Πάτρα
*7η Ε.Μ.Α.Κ με έδρα τη Λαμία
*8η Ε.Μ.Α.Κ με έδρα τη Λάρισα

## Παραπομπές


Κατηγορία:Πυροσβεστικό Σώμα
Seize the Day (τραγούδι)

Το "**Seize the Day**" είναι ένα τραγούδι του αμερικανικού heavy metal συγκροτήματος Avenged Sevenfold, το οποίο συμπεριλήφθηκε στον τρίτο τους δίσκο *[[City of Evil]]* (2005).  To 2006, κυκλοφόρησε και ως single, το τελευταίο από τον παραπάνω δίσκο. Για την προώθηση του κομματιού κυκλοφόρησε και video clip, στο οποίο συμμετέχει η σύζυγος του M. Shadows, τραγουδιστή του σχήματος. Το 2007, το video clip, κέρδισε τον τίτλο του καλύτερου video clip από το *Metal Hammer*. Το 2010, το κομμάτι έγινε διαθέσιμο στο δημοφιλές βιντεοπαιχνίδι *Rock Band 2*.

## Παραπομπές


## Εξωτερικοί σύνδεσμοι
*  Video clip στο YouTube

Κατηγορία:Τραγούδια του 2005
Κατηγορία:Singles του 2006
Κατηγορία:Τραγούδια των Avenged Sevenfold
Κατηγορία:Singles της Warner Bros. Records
Πανελλήνιο Πρωτάθλημα Ενόργανης Γυμναστικής 1992

Το **Πανελλήνιο Πρωτάθλημα Ενόργανης Γυμναστικής 1992** ήταν η 22η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στην Άρτα.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Πρότυπος Α.Γ.Σ. και στις γυναίκες ο Φιλαθλητικός Ο.Γ..

## Κάτοχοι μεταλλίων
1990 | 1991 | 1992 | 1993 | 1994

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1992
Κατηγορία:Άρτα
Πογωνιά Αιτωλοακαρνανίας (νησίδες)

Η **Πογωνιά** ή **Νησιοπούλα** είναι σύμπλεγμα νησίδων και βραχονησίδων στις δυτικές ακτές του όρμου της Πάλαιρου στην Περιφερειακή Ενότητα Αιτωλοακαρνανίας. Τα νησάκια βρίσκονται νοτιοδυτικά του οικισμού Πογωνιάς πριν από τον όρμο του Βαρκό και δεν κατοικούνται. Το 1940 είχαν καταγραφεί να ανήκουν στην τότε κοινότητα Πογωνιάς  και να καταργούνται το 1961.

## Παραπομπές


Κατηγορία:Νησιά της Αιτωλοακαρνανίας
Κατηγορία:Ελληνικές βραχονησίδες
Α.Σ. Εθνικός Βόλου

Ο **Αθλητικός Σύλλογος Εθνικός Βόλου** είναι ελληνικό ποδοσφαιρικό σωματείο με έδρα τον Βόλο. Ιδρύθηκε το 1945 και τα χρώματα του συλλόγου είναι το μαύρο και το κίτρινο. 

## Ιστορία
### Ίδρυση και συγχώνευση
Ο Εθνικός Βόλου ιδρύθηκε το 1945 με αρχική ονομασία *Αναγέννηση Βόλου* και συμμετείχε στο πρώτο μεταπολεμικό πρωτάθλημα της ΕΠΣ θεσσαλίας την σεζόν 1945–46. Το 1948 μετονομάστηκε σε Εθνικό Βόλου. Η Αναγέννηση προήλθε από την συγχώνευση δυο ομάδων που είχαν δραστηριοποιηθεί προπολεμικά στον Βόλο, των Π.Α.Ε.Κ. και Οδυσσέα Βόλου. Η ΠΑΕΚ είχε προέλθει από την συγχώνευση των "ιστορικών" Α.Ε.Κ. Βόλου και Π.Α.Ο.Κ. Βόλου στα μέσα της δεκαετίας του 1930. 

Το 1953 ο Εθνικός έδωσε φιλικό αγώνα με τον Παναθηναϊκό και ηττάται με το βαρύ 7-1, ενώ το 1961 τερμάτισε τελευταίος στην Α΄ ΕΠΣΘ και συγχωνεύεται με τον Ολυμπιακό Βόλου (ως *Εθνικός Ολυμπιακός Βόλου*), αλλά επανιδρύεται γρήγορα.

### Επανίδρυση
Από το 1961 έως το 1968 αγωνίστηκε στην Β' ΕΠΣΘ. Το 1968 κατέκτησε το πρωτάθλημα της Β΄ ΕΠΣΘ και ανέβηκε στην Α΄ ΕΠΣΘ. Την περίοδο 1983–84 κατέκτησε το κύπελλο ΕΠΣΘ. Την περίοδο 1992–93 κατέκτησε ξανά το πρωτάθλημα της Β΄ ΕΠΣΘ και ανεβαίνει στην παραπάνω κατηγορία. Την περίοδο 1998–99 ο Εθνικός έκανε 2 διαδοχικούς υποβιβασμούς από την Α΄ ΕΠΣΘ στην Β΄ ΕΠΣΘ (1998) και από την Β΄ ΕΠΣΘ στην Γ΄ ΕΠΣΘ (1999). 

Την περίοδο 2000–01 κατέκτησε το πρώτο πρωτάθλημα του Εθνικού στην Γ΄ ΕΠΣΘ. Την περίοδο 2001–2006 αγωνίστηκε στην Β' ΕΠΣΘ με μέτριο προς καλό αφού το 2006 κατακτά το τρίτο πρωτάθλημα της Β΄ ΕΠΣΘ. Από το 2006 και για 2 χρόνια αγωνίστηκε στην ανώτερη κατηγορία (Α΄ ΕΠΣΘ). Την περίοδο 2008–09 αγωνίστηκε στο πρωτάθλημα της Β΄ ΕΠΣΘ και έκανε μια κακή πορεία καταλαμβάνοντας την 12η θέση. Όμως, την περίοδο 2009–10 έκανε την υπέρβαση στην 1η και επανήλθε στην παραπάνω κατηγορία μετά από 2 χρόνια. Στην Α΄ ΕΠΣθ αγωνιζόταν για 3 χρόνια. Από το 2013 έως το 2015 ο σύλλογος αδρανοποιήθηκε. Το 2015 ο Εθνικός αγωνιζόταν στην Β΄ ΕΠΣθ μέχρι το 2018. 

### Αδράνεια και διάλυση
Την περίοδο 2018–19 δεν συμμετείχε στο πρωτάθλημα της Β΄ ΕΠΣΘ λόγω προβλημάτων. Το 2022 επισημοποιήθηκε και τυπικά η διαγραφή του σωματείου από το μητρώο.

### Νέα επανίδρυση
Το 2026 αποφασίστηκε η επανασύσταση του Εθνικού, ύστερα από πρωτοβουλία του πρώην παράγοντά του, Αδαμάντιου (Μάκη) Γαρμπή.

## Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β΄ κατηγορίας Ε.Π.Σ. Θεσσαλίας]]**
** Πρωταθλήτρια (5) : 1967–68, 1978–79, 1992–93, 2005–06, 2009–10

* **Πρωτάθλημα [[Ένωση Ποδοσφαιρικών Σωματείων Θεσσαλίας|Γ΄ κατηγορίας Ε.Π.Σ. Θεσσαλίας]]**
** Πρωταθλήτρια (1) : 2000–01

* **Κύπελλο [[Ένωση Ποδοσφαιρικών Σωματείων Θεσσαλίας|Ε.Π.Σ. Θεσσαλίας]]**
** Κυπελλούχος (1) : 1983–84

## Παραπομπές


Κατηγορία:Αθλητικοί σύλλογοι Μαγνησίας
Κατηγορία:Ιδρύσεις ποδοσφαιρικών ομάδων το 1945
Κατηγορία:Ιδρύσεις αθλητικών συλλόγων το 1945
Κατηγορία:Ποδοσφαιρικές ομάδες Ελλάδας
Γιώργος Τσίπρας

Ο **Γιώργος Τσίπρας** (Αθήνα, 1966) είναι Έλληνας πολιτικός και πρώην βουλευτής του ΣΥΡΙΖΑ-Π.Σ. (2019-2023).

## Βιογραφία

O πατέρας του ήταν από το Αθαμάνιο Άρτας και η μητέρα του από την Ιεράπετρα της Κρήτης, από Μικρασιάτες γονείς. Είναι ξάδερφος του πρώην πρωθυπουργού Αλέξη Τσίπρα. 

Τελείωσε ως αριστούχος το Βαρβάκειο και πέτυχε 2ος στους Μηχανολόγους Μηχανικούς στο Μετσόβιο Πολυτεχνείο. Απολύθηκε από τον στρατό στον Έβρο όπου υπηρετούσε σε μονάδα των τεθωρακισμένων και εργάστηκε τα επόμενα χρόνια στον ιδιωτικό τομέα. Υπήρξε μέλος της Κεντρικής Επιτροπής από το ιδρυτικό συνέδριο του ΣΥΡΙΖΑ, ενώ ήταν συντονιστής του τμήματος εξωτερικής πολιτικής ως και τις εκλογές του 2015. 

Συμμετείχε στην κυβέρνηση ΣΥΡΙΖΑ-ΑΝ.ΕΛ., αρχικά στο Υπουργείο Εξωτερικών ως γενικός γραμματέας Διεθνών Οικονομικών Σχέσεων και από το 2017 έως τον Ιούλιο του 2019 ως διευθυντής του Οικονομικού Γραφείου Πρωθυπουργού. Στις εθνικές εκλογές του 2019 εξελέγη βουλευτής Β΄ Δυτικής Αττικής συγκεντρώνοντας 11.699 ψήφους. Στις 18 Ιουλίου 2019 ορίστηκε αναπληρωτής τομεάρχης Οικονομίας της Κοινοβουλευτικής Ομάδας του ΣΥΡΙΖΑ και στις 6 Σεπτεμβρίου 2020 αναπληρωτής τομεάρχης Άμυνας της Κοινοβουλευτικής Ομάδας του ΣΥΡΙΖΑ-Προοδευτική Συμμαχία. 

Ως βουλευτής ήταν μέλος της Διαρκούς Επιτροπής Εθνικής Άμυνας και Εξωτερικών Υποθέσεων και της Διαρκούς Ειδικής Επιτροπής Εξοπλιστικών Προγραμμάτων και Συμβάσεων. Ως αναπληρωτής τομεάρχης Οικονομίας της Κοινοβουλευτικής Ομάδας του ΣΥΡΙΖΑ υπήρξε μέλος των Οικονομικών Επιτροπών της Βουλής.

Ανανέωσε τη βουλευτική του θητεία στις εκλογές του Μαΐου 2023, ωστόσο σε αυτές του Ιουνίου του ίδιου έτους δεν επανεξελέγη. Από τον Σεπτέμβριο του 2023 έως τον Μάρτιο του 2024 ήταν διευθυντής της ΚΟ του ΣΥΡΙΖΑ-Π.Σ. Επίσης, έθεσε υποψηφιότητα στις ευρωεκλογές του 2024.

Τον Ιούνιο του 2025 παραιτήθηκε από μέλος του ΣΥΡΙΖΑ-Π.Σ. καταγγέλλοντας το κόμμα για αναξιοπιστία και ανυποληψία.

Είναι παντρεμένος και έχει δύο παιδιά.

## Παραπομπές


## Πηγές
*https://www.hellenicparliament.gr/Vouleftes/Viografika-Stoicheia/?MPId=3c2b9edf-4e20-4fc7-a89d-aa8d00f45270

Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες μηχανολόγοι μηχανικοί
Κατηγορία:Έλληνες Γενικοί Γραμματείς
Κατηγορία:Βουλευτές Β΄ Δυτικής Αττικής
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Αλέξης Τσίπρας
Αλβέρτος Βόλφγκανγκ του Χόενλοε-Λάνγκενμπουργκ

O **Αλβέρτος-Βόλφγκανγκ**, γερμ. Albrecht Wolfgang (6 Ιουλίου 1659 - 17 Απριλίου 1715) από τον Οίκο του Χόενλοε ήταν κόμης τού Χόενλοε-Λάνγκενμπουργκ (1659-1715).

## Βιογραφία
Ήταν ο πρωτότοκος γιος τού Ερρίκου-Φρειδερίκου κόμη τού Χόενλοε-Λάνγκενμπουργκ και της 2ης συζύγου του Γιουλιάνας-Δωροθέας κόμισσας τσου Κάστελλ-Ρέμλινγκεν.

Ήταν επικεφαλής τού Οίκου Χόενλοε-Λάνγκενμπουργκ και εισήγαγε τη διαδοχή στον πρωτότοκο στο Λάνγκενμπουργκ το 1699. Αυτή σήμαινε ότι ο πρώτος γιος θα κληρονομούσε όλη την κομητεία και δεν θα διαιρείτο αυτή μεταξύ όλων των αρρένων τέκνων. Οι νεότεροι αδελφοί θα διαδεχόταν τον μεγαλύτερο, μόνο αν εκείνος δεν είχε άρρενα τέκνα. Από τότε οι νεότεροι αδελφοί σταδιοδρομούσαν στον στρατό, σε αυτόν της Αυστρίας ή σε άλλον φιλικού έθνους.

## Οικογένεια
Νυμφεύτηκε το 1686 τη Σοφία-Αμαλία, κόρη τού Γουσταύου-Αδόλφου κόμη τού Νασσάου-Σααρμπρύκεν και είχε τέκνα:
* Λουδοβίκος 1696-1765, πρίγκιπας του Χόενλοε-Λάνγκενμπουργκ.
* Καρλόττα 1697-1743, απεβ. 46 ετών.
* Χριστιανός 1699-1719, απεβ. 20 ετών.
* Αλμπερτίνα 1701-1773, παντρεύτηκε τον Φίλιππο-Ερρίκο πρίγκιπα του Χόενλοε-Ίνγκελφινγκεν (1702-1781).
* Σοφία-Φρειδερίκη 1702-1734, απεβ. 32 ετών.
* άλλα 7 παιδιά, απεβίωσαν ανήλικα.

## Παραπομπές


## Πηγές
* Franz Josef Fürst zu Hohenlohe-Schillingsfürst: Monarchen – Edelleute – Bürger. Die Nachkommen des Fürsten Carl Ludwig zu Hohenlohe-Langenburg 1762–1825, 2nd edition, Degener & Co., Neustadt a. d. Aisch, 1963 (Bibliothek familiengeschichtlicher Arbeiten, vol. 13)

Κατηγορία:Οίκος του Χοενλόε
Ajinomoto

Η **Ajinomoto** είναι ιαπωνική εταιρεία τροφίμων που παράγει καρυκεύματα, μαγειρικά έλαια, κατεψυγμένα τρόφιμα, ποτά, γλυκαντικά, αμινοξέα και φαρμακευτικά προϊόντα. Το *AJI-NO-MOTO* (味の素, "ουσία της γεύσης") είναι η εμπορική ονομασία για το αρχικό προϊόν γλουταμινικού μονονατρίου της εταιρείας.

Η εταιρεία έχει την έδρα της στο Τόκιο.

## Παραπομπές


## Εξωτερικοί σύνδεσμοι

* 

Κατηγορία:Εταιρείες τροφίμων και ποτών της Ιαπωνίας
Μεταξωτό Αιτωλοακαρνανίας

Το **Μεταξωτό** είναι νησίδα στις δυτικές ακτές του κόλπου του Αστακού στην Περιφερειακή Ενότητα Αιτωλοακαρνανίας. Βρίσκεται στον όρμο Μαραθιά, νοτιοδυτικά της κωμόπολης του Αστακού, ανάμεσα στα ακρωτήρια Τουρκόβιγλας (Δ.) και Μεταξωτού (Α.). Στα νότια της νησίδας είναι η Δρακονέρα, ο Καλόγερος και το Καρλονήσι.

## Εξωτερικοί σύνδεσμοι

* Ο Αστακός και η περιοχή του στο... Google Earth 

## Παραπομπές


Κατηγορία:Νησιά της Αιτωλοακαρνανίας
Κατηγορία:Ελληνικές βραχονησίδες
Νικόλα Ρομέο

Ο **Νικόλα Ρομέο** (ιταλική προφορά: [niˈkɔːla roˈmɛːo]; Σαντ'Άντιμο, 28 Απριλίου 1876 – Μαγκρέλιο, 15 Αυγούστου 1938) ήταν Ιταλός μηχανικός και επιχειρηματίας. Υπηρέτησε ως γερουσιαστής του 18ου Κοινοβουλίου του Βασιλείου της Ιταλίας (XXVIII legislatura del Regno D'italia).

## Καριέρα
Ο Ρομέο αποφοίτησε με το πτυχίο του μηχανικού από το Πολυτεχνείο της Νάπολης (σήμερα γνωστό ως Πανεπιστήμιο της Νάπολης) το 1899. Μετά από αυτό, εργάστηκε για δυο χρόνια στο εξωτερικό και κέρδισε ένα δεύτερο πτυχίο στην ηλεκτρική εφαρμοσμένη μηχανική σε Λιέγη, Βέλγιο.

Το 1911 επέστρεψε στην Ιταλία και δημιούργησε την εταιρεία "Ing. Nicola Romeo e Co.". Η εταιρία κατασκεύαζε μηχανές και εξοπλισμούς για τη βιομηχανία εξόρυξης. Καθώς η εταιρεία ήταν επιτυχημένη, απέκτησε το πλειοψηφικό πακέτο της εταιρείας κατασκευής αυτοκινήτων με έδρα το Μιλάνο, της A. L. F. A. (Anonima Lombarda Fabbrica Automobili) το 1915. Μόνο τρία χρόνια αργότερα, το 1918, ο Ρομέο απέκτησε το σύνολο της εταιρείας. Η A. L. F. A. μετονομάστηκε σε "Anonima Lombarda Fabbrica Automobili "Romeo". Το πρώτο αυτοκίνητο με το σήμα της Alfa Romeo ήταν το Torpedo 20/30 HP, μοντέλο του 1921.

Η εταιρεία έγινε διάσημη από το ότι κατασκεύαζε ασφαλή και κομψά αυτοκίνητα, καθώς και τμήματα αεροσκαφών, αλλά το 1927 ήρθε κοντά στην χρεοκοπία λόγω κακών επενδύσεων. Κατά τη διάρκεια μιας συνεδρίασης του διοικητικού συμβουλίου της εταιρείας, στελέχη του ζήτησαν να αποχωρήσει από την εταιρεία, αλλά ο νέος διευθύνων σύμβουλος Πασκουάλλε Γκάλο τον έπεισε να παραμείνει ως πρόεδρος. Ο Ρομέο έφυγε από την Alfa Romeo το 1928.

## Τεχνικές εταιρείες που κατείχε
Ο Νικόλα Ρομέο κατείχε διάφορες τεχνικές εταιρείες κατά τη διάρκεια της ζωής του. Αυτές περιλαμβάνουν:

* Ing. Nicola Romeo e Co.
* Società Nicola Romeo di Saronno
* Costruzioni Meccaniche di Saronno
* CEMSA
* Officine Ferroviarie Meridionali

## Οικογένεια
Το 1905 παντρεύτηκε την Αντζελίνα Βαλαντίν, μια πορτογαλέζα τραγουδίστρια της όπερας και πιανίστα. Μαζί απέκτησαν εφτά παιδιά: τους Μαουρίτσιο, Εντοάρντο, Νίκολας, Έλενα, Τζιουλιέτα, Πιέρα και Ιρένε.

## Θάνατος
[μικρογραφία|Τιμητική πλάκα για τον Νικόλα Ρομέο στην γενέτειρά του, το Σαντ'Άντιμο ([Νάπολη) της Ιταλίας.]]
Ο Νικόλα Ρομέο πέθανε στις 15 Αυγούστου 1938, στο σπίτι του στη Λίμνη Κόμο σε ηλικία 62 ετών. Σχεδόν εβδομήντα χρόνια μετά το θάνατό του και με την ευκαιρία της 130ης επετείου της γέννησης του, η Νάπολη μετονόμασε μια οδό σε οδό Νικόλα Ρομέο.

## Παραπομπές


Κατηγορία:Ιταλοί επιχειρηματίες
Κατηγορία:Ιταλοί πολιτικοί
Αλεξάντρ Νταράκ

Ο **Αλεξάντρ Νταράκ** (10 Νοεμβρίου 1855 στο Μπορντώ - 1931 στο Μόντε Κάρλο) ήταν Γάλλος επιχειρηματίας και πρωτοπόρος της αυτοκινητοβιομηχανίας. 

Ο Νταράκ έμαθε το επάγγελμα του τεχνικού. Το 1891 ίδρυσε την Société Gladiator, η οποία παρήγαγε ποδήλατα και το 1894 ξεκίνησε την παραγωγή της μοτοσικλέτας Millet. Μετά από λίγα χρόνια πούλησε την εταιρεία σε κοινοπραξία με επικεφαλής τον Αντόλφ Κλεμάν.  

Λίγο αργότερα ίδρυσε την εταιρεία *Automobiles Darracq SA* στη Συρέν κοντά στο Παρίσι. 

Η Automobiles Darracq SA μετονομάστηκε, σύμφωνα με τους όρους του αγγλικού δικαίου, σε A. Darracq & Company (1905), Limited το 1905.  

Τα οχήματα της εταιρείας του Νταράκ συμμετείχαν σε διάφορα αγωνιστικά γεγονότα. Η εταιρεία επεκτάθηκε με διάφορους τρόπους συμπεριλαμβανομένης της αδειοδοτημένης παραγωγής σε άλλες ευρωπαϊκές χώρες. Η Opel στη Γερμανία ήταν ένας από τους εταίρους. Στην Ιταλία, το 1907, μαζί με τον Καβαλιέρε Ούγκο Στέλλα, ίδρυσε την *Società Italiana Automobili Darracq*. Αρχικά η εταιρεία του στην Ιταλία είχε την έδρα της κοντά στην Νάπολη και στη συνέχεια μετακόμισε στο Πορτέλο κοντά στο Μιλάνο. Η εταιρεία αυτή θεωρείται πρόδρομος της Άλφα Ρομέο, η οποία ιδρύθηκε το 1910. 

Το 1912 ο Αλεξάντρ Νταράκ πούλησε την γαλλική του εταιρεία σε Βρετανούς επενδυτές. Πούλησε το τελευταίο του μερίδιο στην Alfa Romeo το 1915. Από τότε σταμάτησε να ασχολείται με την αυτοκινητοβιομηχανία. 

Ο τάφος του βρίσκεται στο Παρίσι, στο διάσημο κοιμητήριο Περ-Λασαίζ (Τμήμα 2), σε οικογενειακό τάφο, όπου είναι θαμμένη και η σύζυγός του Λουίζ (1850-1920).

## Παραπομπές


## Εξωτερικοί σύνδεσμοι
* 
* Zwei Bilder von Aktien der Gesellschaft A. Darracq & Company (1905), Limited (Los 190 und Los 191) (Seite 3 der PDF-Datei) (389 kB)

Κατηγορία:Πρωτοπόροι της αυτοκινητοβιομηχανίας
Κατηγορία:Γάλλοι επιχειρηματίες
Σάμιουελ Κλαρκ

Ο **Σάμιουελ Κλαρκ** (Samuel Clarke, 11 Οκτωβρίου 1675 – 17 Μαϊου 1729)  ήταν ιερέας και φιλόσοφος που προσπάθησε να συμφιλιώσει την λογική με τη θρησκεία.

## Βίος
Γεννήθηκε στο Νόργουιτς, γιος κλωστοϋφαντουργού ο οποίος διετέλεσε βουλευτής. Σπούδασε στο Κέμπριτζ και χειροτονήθηκε ιερέας της Αγγλικανικής εκκλησίας. Το 1709 τοποθετήθηκε στην επίζηλη θέση του εφημέριου στο ναό του Αγίου Ιακώβου στο Λονδίνο που διέθετε πλούσια ενορία. Ταυτοχρόνως διορίστηκε και ιερέας της βασίλισσας Άννας και έτσι απέκτησε τα μέσα για να ολοκληρώσει τις σπουδές του και να λάβει διδακτορικό τίτλο. Η μελέτη που εξέδωσε περί Αγίας Τριάδος κρίθηκε ετερόδοξη και τον υποχρέωσαν να ζητήσει συγγνώμη. Ανάλογα προβλήματα αντιμετώπισε το 1718 όταν άλλαξε με πρωτοβουλία του τους ύμνους στο ναό του Αγίου Ιακώβου ενέργεια πού ο επίσκοπος χαρακτήρισε ως αιρετική. Το 1724 διορίστηκε διευθυντής στο νοσοκομείο του Γουίστινγκστον στο Λέστερ. Ήταν φίλος του Ισαάκ Νεύτωνα. Πέθανε αιφνιδίως στο Λονδίνο.

## Έργο
Ο Κλαρκ επιδόθηκε καταρχάς στη φιλοσοφία και τη θεολογία αλλά έγινε γνωστός και για τα τρία έργα του στη φυσική. Το πρώτο σημαντικό έργο του ήταν θεολογικό και είχε τίτλο *"Τρία δοκίμια επί της πράξεως για το βάπτισμα την εισδοχή στην εκκλησία και τη μετάνοια"*. Από το 1701 μέχρι το 1704 εξέδωσε σχολιασμούς των ευαγγελίων. Το 1705 εξέδωσε την *"Πραγματεία περί της υπάρξεώς του Θεού των καθηκόντων της της φυσικής θρησκείας και περί της αλήθειας και της Χριστιανικής αποκαλύψεως"* το οποίο είχε μεικτό φιλοσοφικό και θρησκευτικό χαρακτήρα. Η βασική θέση του Κλαρκ ήταν ότι δεν υπήρχε κανένα βιβλικό κείμενο του χριστιανισμού που να έρχεται σε αντίθεση με τη λογική. Μεγάλα προβλήματα του δημιούργησε το έργο "*Το κατά τη Βίβλο δόγμα περί Αγίας Τριάδος*" *(The Scripture Doctrine of the Trinity)*  το οποίο κατηγορήθηκε ως αναβίωση της αίρεσης του αρειανισμού αμφισβήτηση της θείας φύσης του Χριστού

Κατά τη διετία 1715-1716 ο Κλαρκ είχε διάλογο διάλογο δι’αλληλογραφίας με τον Λάιμπνιτς. Οι επιστολές εκδόθηκαν το επόμενο έτος, στην αγγλική και γαλλική γλώσσα. Μετά το θάνατο του ολοκληρώθηκε από τον γιο του που έφερε και εκείνος το όνομα Σάμουελ Κλαρκ η πολύτομη έκδοση της Ιλιάδας του Ομήρου, ενώ τον επόμενο χρόνο ο αδελφός του, ο ιερέας Τζον Κλαρκ, εξέδωσε δύο ακόμη έργα του, την "*Έκθεση εκκλησιαστικής κατήχησης*" και το δεκάτομο "*Κηρύγματα*".

## Παραπομπές


Κατηγορία:Βρετανοί φιλόσοφοι
Κατηγορία:Χριστιανοί φιλόσοφοι
Κατηγορία:Φιλόσοφοι του 18ου αιώνα
Ερνέστος Β΄ του Χοενλόε-Λάνγκενμπουργκ

O **Ερνέστος Β΄** (γερμ. *Ernst ΙΙ. zu Hohenlohe-Langenburg*, 13 Σεπτεμβρίου 1863 - 11 Δεκεμβρίου 1950) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1913-1950). 

Από το 1919 και μετά ήταν τιτουλάριος πρίγκιπας του Χοενλόε-Λάνγκενμπουργκ. Υπηρέτησε ως επίτροπος του Δουκάτου της Σαξονίας-Κοβούργου-Γόθας κατά την ανηλικότητα του Καρόλου Εδουάρδου, εξαδέλφου της συζύγου του.

## Βιογραφία
Ο *Ερνέστος Γουλιέλμος Φρειδερίκος Κάρολος Μαξιμιλιανός* γεννήθηκε στο Λάνγκενμπουργκ και ήταν το πρώτο παιδί και ο μόνος γιος του Χέρμαν του Χοενλόε-Λάνγκενμπουργκ και της Λεοπολδίνης, κόρης του Γουλιέλμου της Βάδης.

Αφού τελείωσε το γυμνάσιο στην Καρλσρούη, σπούδασε νομικά στο Παρίσι, τη Βόννη, το Τύμπινγκεν και τη Λειψία, αποφοιτώντας το 1885, κατόπιν πτυχιακής εξέτασης στο ανώτατο δικαστήριο του Νάουμμπουργκ. 

## Οικογένεια
Νυμφεύτηκε τη δεύτερη εξαδέλφη του, Αλεξάνδρα των Βέττιν, κόρη του Αλφρέδου, Δούκα της Σαξονίας-Κοβούργου-Γόθας, και είχε τέκνα:
* Γοδεφρείδος (1897 - 1960), Πρίγκιπας του Χοενλόε-Λάνγκενμπουργκ. Νυμφεύτηκε τη Μαργαρίτα, κόρη του Ανδρέα της Ελλάδας.
* Μαρία Μελίτη (1899 - 1967), παντρεύτηκε τον Γουλιέλμο Φρειδερίκο του Σλέσβιχ-Χόλσταϊν.
* *Αλεξάνδρα* Βεατρίκη Λεοπολδίνη (1901 - 1963).
* *Ίρμα* Ελένη (1902 - 1986).
* *Αλφρέδος* Χριστιανός (16 - 18 Απριλίου 1911).

## Παραπομπές

## Πηγές
* Frank Raberg, Biographisches Handbuch der württembergischen Landtagsabgeordneten 1815–1933 [Biographical Handbook of the Members of the Landtag of Württemberg, 1815–1833], in the *Kommission für geschichtliche Landeskunde in Baden-Württemberg [Commission of the Historical Studies of the State of Baden-Württemberg]*, (Stuttgart: W[ilhelm]. Kohlhammer, 2001), ISBN 3-17-016604-2, p. 381

Κατηγορία:Οίκος του Χοενλόε
Χρήστος Σιμορέλης

Ο **Χρήστος Σιμορέλης** είναι Έλληνας πολιτικός και πρώην βουλευτής.

## Βιογραφία
Στις ελληνικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Τρικάλων. Στις εκλογές του 2019 κέρδισε 6.965 ψήφους, ωστόσο βγήκε τρίτος στο κόμμα του και δεν επανεξελέγη βουλευτής.

## Εξωτερικοί σύνδεσμοι
*  Χρήστος Βασιλείου Σιμορέλης, σελίδα στην ιστοσελίδα της Βουλής των Ελλήνων.

## Παραπομπές

Κατηγορία:Βουλευτές εκλεγμένοι με τον ΣΥΡΙΖΑ
Χαρίσιος Κάτανας

Ο **Χαρίσιος Κάτανας** (γεννήθηκε στις 5 Ιουλίου 1980 στη Μαδρίτη) είναι Έλληνας πολιτικός και πρώην βουλευτής ΑΝΕΛ.

## Βιογραφία
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο των Ανεξαρτήτων Ελλήνων στην εκλογική περιφέρεια της Κοζάνης .

## Παραπομπές


## Εξωτερικοί σύνδεσμοι
*Χαρίσιος Λαζάρου Κάτανας, σελίδα στην ιστοσελίδα του Ελληνικού Κοινοβουλίου.

Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Κοζάνης
Μπρούνο Φράτους

Ο **Μπρούνο Φράτους** (γεν. 30 Ιουνίου 1989) είναι Βραζιλιάνος αθλητής της κολύμβησης, συγκεκριμένα στα σπριντ με στυλ ελεύθερο. Ήταν 4ος στους Ολυμπιακούς Αγώνες 2012 στο Λονδίνο, στα 50 μέτρα ελεύθερο.

## Διεθνής καριέρα

### 2011
Στο Παγκόσμιο Πρωτάθλημα Υγρού Στίβου 2011 έκανε τον καλύτερο χρόνο στα ημιτελικά των 50 μέτρων ελεύθερο με επίδοση 21.76. Στον τελικό τερμάτισε στην πέμπτη θέση, με επίδοση 21.96 δευτερολέπτων. Στους Παναμερικανικούς Αγώνες 2011 στην Γουαδαλαχάρα κέρδισε τρία μετάλλια: δύο χρυσά σε σκυταλοδρομίες και το ασημένιο μετάλλιο στα 50 μέτρα ελεύθερο.

### Ολυμπιακοί Αγώνες 2012
Στους Ολυμπιακούς Αγώνες 2012 μπήκε στον τελικό των 50 μέτρων με ελεύθερο, όπου τερμάτισε στην τέταρτη θέση πίσω από τον συμπατριώτη του και τον κάτοχο του παγκοσμίου ρεκόρ, Κέσαρ Κιέλο.

### 2013–2015
Ο Φράτους εγχειρίστηκε τον Μάιο του 2013 για την επίλυση του τραυματισμού που είχε στον δεξιό του ώμο. 
σύνδεσμος=https://en.wikipedia.org/wiki/File:Kazan_2015_-_Victory_Ceremony_50m_freestyle_M.JPG|εναλλ.=|αριστερά|μικρογραφία|214x214εσ|Η απονομή μεταλλίων στο Παγκόσμιο Πρωτάθλημα 2015, στα 50 μ ελεύθερο.
Κέρδισε το χρυσό μετάλλιο στους Νοτιοαμερικανικούς Αγώνες 2014 στο Σαντιάγο, στα 50 μέτρα με ελεύθερο, καταρρίπτοντας το ρεκόρ αγώνων.

Στο Παγκόσμιο Πρωτάθλημα Υγρού Στίβου 2015 κέρδισε το χάλκινο μετάλλιο στα 50 μέτρα ελεύθερο.

### Ολυμπιακοί Αγώνες 2016
Πηγαίνοντας στους Ολυμπιακούς Αγώνες 2016 ήταν από τους αγαπημένους για μετάλλιο. Μπήκε στον τελικό των 50 μέτρων με ελεύθερο, αλλά τερμάτισε μόλις στην έκτη θέση. Σε μια συνέντευξη είπε: *"Για κάποιον λόγο, δεν ήμουν έτοιμος να κολυμπήσω γρηγορότερα από αυτό. Δεν έχω ιδέα τι γίνεται. Αυτή η χρονιά δεν πήγε πολύ καλά."* Πριν τους αγώνες, ο Φράτους υπέφερε από χρόνιο πόνο στην πλάτη.

### 2017–2020
Στο Παγκόσμιο Πρωτάθλημα Υγρού Στίβου 2017 κατέκτησε το ασημένιο μετάλλιο στα 4x100 μέτρα ελεύθερο μαζί με την ομάδα της Βραζιλίας, όπου κατέρριψαν το ρεκόρ της Νότιας Αμερικής από το 2009. Στα 50 μέτρα ελεύθερο, μπήκε στον τελικό και κατέκτησε το ασημένιο μετάλλιο, με 21.27 δευτερόλεπτα.

Τον Σεπτέμβριο του 2018 υποβλήθηκε ξανά σε εγχείριση για τη διόρθωση μερικής ρήξης του υποπλακτικού τένοντα του ώμου, λείποντας σε σημαντικές διοργανώσεις.

## Παραπομπές


Κατηγορία:Βραζιλιάνοι αθλητές της κολύμβησης
Κραφτ του Χοενλόε-Λάνγκενμπουργκ

Ο **Κραφτ**, γερμ. Kraft (25 Ιουνίου 1935 - 16 Μαρτίου 2004) από τον Οίκο του Χοενλόε ήταν αυτοαποκαλούμενος πρίγκιπας του Χοενλόε-Λάνγκενμπουργκ (1960-2004). 

## Βιογραφία
Ήταν ο πρωτότοκος γιος του Γοδεφρείδου, πρίγκιπα του Χοενλόε-Λάνγκενμπουργκ και της Μαργαρίτας, κόρης του Ανδρέα, πρίγκιπα της Ελλάδας.

Γεννήθηκε στο Σβέμπις Χαλ της Γερμανίας. Η μητέρα του ήταν αδελφή του Φίλιππου, πρίγκιπα της Ελλάδας, συζύγου της Ελισάβετ Β΄ του Ηνωμένου Βασιλείου. Οι γονείς του ήταν τρισεγγονοί του Νικολάου Α΄ της Ρωσίας· η μητέρα της Μαργαρίτας, η Αλίκη και ο Γοδεφρείδος ήταν δισεγγονοί της Βικτωρίας του Ηνωμένου Βασιλείου.

Το 1960 διαδέχθηκε τον πατέρα του. Ο Κραφτ απεβίωσε στο Λάνγκενμπουργκ σε ηλικία 69 ετών και τον διαδέχθηκε ο μόνος γιος του Φίλιππος ως αυτοαποκαλούμενος πρίγκιπας του Χοενλόε-Λάνγκενμπουργκ.

## Οικογένεια
Νυμφεύτηκε το 1965 την Καρλόττα, κόρη του Αλεξάνδρου, πρίγκιπα του Κρούι και διαζεύχθηκαν το 1990. Είχαν τέκνα:
* Καικιλία γενν. 1967, παντρεύτηκε πρώτα τον Κύριλλο Αμεδαίο, κόμη του Κομάρκ, χωρίς να αποκτήσει απογόνους. Διαζεύχθηκαν το 2008 και το 2015 η Καικιλία παντρεύτηκε τον Ατζέι Μάνι
* Φίλιππος Χοενλόε-Λάνγκενμπουργκ, γενν. 1970
* Ξένια γενν. 1972, παντρεύτηκε τον Μαξιμιλιανό Γαβριήλ Ζόλτμαν και έχει τέκνα:
** Φερδινάνδος Γαβριήλ Κραφτ Ζόλτμαν γενν. 2005
** Λουίζα Μαρία Κλημεντίνη Ζόλτμαν γενν. 2008

Το 1992 νυμφεύτηκε σε δεύτερο γάμο στο Γκρατς της Αυστρίας την Ίρμα Πόσπες. Δεν απέκτησαν τέκνα.

## Παραπομπές


## Πηγές
* thePeerage.com — Kraft Alexander Ernst Ludwig Georg Emich IX Fürst zu Hohenlohe-Langenburg
* Genealogics — Leo van de Pas — Kraft, 9.Fürst zu Hohenlohe-Langenburg
* Genealogisches Handbuch des Adels, Fürstliche Häuser, Reference: 2004 167

Κατηγορία:Οίκος του Χοενλόε
Χριστιανός Αλβέρτος του Χοενλόε-Λάνγκενμπουργκ

Ο **Χριστιανός Αλβέρτος**, γερμ. Christian Albrecht (27 Μαρτίου 1726 - 4 Ιουλίου 1789) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1765-1789).

## Βιογραφία
Ήταν ο πρωτότοκος γιος του Λουδοβίκου, κόμη και μετέπειτα πρίγκιπα του Χοενλόε-Λάνγκενμπουργκ και της Ελεονώρας, κόρης του Λουδοβίκου Κράτο, κόμη του Νάσσαου-Σααρμπρύκεν.

Υπηρέτησε ως αντιστράτηγος στον στρατό της Ολλανδίας. Το 1764 ο πατέρας του από κόμης αναβαθμίστηκε σε πρίγκιπα από τον Φραγκίσκο Α΄ της Αγίας Ρωμαϊκής Αυτοκρατορίας.

## Οικογένεια
Νυμφεύτηκε το 1762 την Καρολίνα, κόρη του Φρειδερίκου Καρόλου, πρίγκιπα του Στόλμπεργκ-Γκέντερν και είχε τέκνα:
* Κάρολος Λουδοβίκος 1762-1825, πρίγκιπας του Χοενλόε-Λάνγκενμπουργκ
* Λουίζα Ελεονώρα 1763-1796, παντρεύτηκε τον Γεώργιο Α΄, δούκα της Σαξονίας-Μάινινγκεν
* Γουσταύος Αδόλφος 1764-1796
* Χριστιανή Καρολίνα 1765-1768
* Λουδοβίκος Γουλιέλμος 1767-1768
* Χριστιανός Αύγουστος 1768-1796
* Αυγούστα Καρολίνα 1769-1803

## Παραπομπές


Κατηγορία:Οίκος του Χοενλόε
Ερνέστος Α΄ του Χοενλόε-Λάνγκενμπουργκ

Ο **Ερνέστος Α΄** (γερμ. *Ernst I*, 7 Μαΐου 1794 - 12 Απριλίου 1860) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1825-1860).

## Βιογραφία
Ο *Ερνέστος Χριστιανός Κάρολος* ήταν ο πρωτότοκος γιος του Καρόλου Λουδοβίκου του Χοενλόε-Λάνγκενμπουργκ και της Αμαλίας Ερριέττας, κόρης του Ιωάννη Χριστιανού Β΄ του Ζολμς-Μπάρουτ.

Γεννήθηκε στο Λάνγκενμπουργκ και ως στρατιωτικός ανήλθε ως τον βαθμό του υποστράτηγου. Διαδέχθηκε τον πατέρα του το 1825 ως 4ος πρίγκιπας του Χοενλόε-Λάνγκενμπουργκ και απεβίωσε στο Μπάντεν-Μπάντεν σε ηλικία 66 ετών.

## Οικογένεια
Νυμφεύτηκε το 1828 τη Θεοδώρα, κόρη του Έμιχ Καρόλου του Λάινινγκεν, και είχε τέκνα:
* Κάρολος Λουδοβίκος Β΄ (1829 - 1907), Πρίγκιπας του Χοενλόε-Λάνγκενμπουργκ.
* *Ελίζα* Αδελαΐδα Βικτωρία (1830 - 1850).
* Χέρμαν (1832 - 1913), Πρίγκιπας του Χοενλόε-Λάνγκενμπουργκ.
* Βίκτωρ (1833 - 1891), Πρίγκιπας του Χοενλόε-Λάνγκενμπουργκ.
* Αδελαΐδα (1835 - 1900), παντρεύτηκε τον Φρειδερίκο Η΄ του Σλέσβιχ-Χόλσταϊν.
* Θεοδώρα (1839 - 1872), παντρεύτηκε τον Γεώργιο Β΄ της Σαξονίας-Μάινινγκεν.

## Παραπομπές


## Πηγές
*  McNaughton, C. Arnold (1973). *The Book of Kings: A Royal Genealogy in 3 volumes (Volume 1)*. Genealogical Publishing Co. p. 261.

Κατηγορία:Οίκος του Χοενλόε
Πανελλήνιο Πρωτάθλημα Ενόργανης Γυμναστικής 1994

Το **Πανελλήνιο Πρωτάθλημα Ενόργανης Γυμναστικής 1994** ήταν η 24η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Θεσσαλονίκη.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες και στις γυναίκες αναδείχθηκε ο Α.Γ.Ε.Μ.Σ. Σπάρτακος.

## Κάτοχοι μεταλλίων
1992 | 1993 | 1994 | 1995 | 1996

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1994
Κατηγορία:Διοργανώσεις ενόργανης γυμναστικής στη Θεσσαλονίκη
Τέταρτη δυναστεία Φαραώ

Η **Tέταρτη δυναστεία Φαραώ** ή **4η δυναστεία** (2613 – 2494 π.Χ.) της Αιγύπτου είναι η δεύτερη του Παλαιού Βασιλείου. Διαδέχθηκε την 3<sup>η</sup> δυναστεία. Πρωτεύουσα των φαραώ της, όπως και των υπόλοιπων του Παλαιού Βασιλείου, ήταν η Μέμφις.

## Πυραμίδες
μικρογραφία|Οι Πυραμίδες και η Μεγάλη Σφίγγα στην Γκίζα της ΑιγύπτουΗ 4η δυναστεία αποτελεί περίοδο μεγάλης ακμής. Μάρτυρες αυτής της ευημερίας αποτελούν μέχρι σήμερα οι μεγαλοπρεπείς πυραμίδες, στην κατασκευή των οποίων εργάστηκαν χιλιάδες εργάτες. Οι βασιλείς της 4ης δυναστείας ήταν οι πρώτοι που κατάφεραν να κτίσουν *κανονικές* πυραμίδες, οι οποίες προήλθαν σταδιακά, μέσα από τους αρχιτεκτονικούς πειραματισμούς των προηγούμενων περιόδων, ως μετεξέλιξη των μασταμπά και των βαθμιδωτών πυραμίδων. Παραδείγματα της μετάβασης προς το τέλειο σχήμα της πυραμίδας αποτελούν οι τρεις πυραμίδες του Σνεφρού, του ιδρυτή της Τέταρτης Δυναστείας.
μικρογραφία|Η ρομβοειδής ή κυρτή πυραμίδα του Σνεφρού στο Ντασούρ

μικρογραφία|Η πυραμίδα του Σνεφρού στο ΜεϊντούμΟι πυραμίδες στέγαζαν τους τάφους των φαραώ και την παντοτινή μεταθανάτια λατρεία τους. Ειδικά κατασκευασμένο μονοπάτι τις συνέδεε μέσω του νεκρικού ναού τους, στα ανατολικά τους, με την εύφορη καλλιεργήσιμη πεδιάδα του Νείλου. Περιβάλλονταν από διάφορα βοηθητικά κτήρια, χώρους λατρείας, μικρότερες πυραμίδες και ταφές που ανήκαν σε μέλη της βασιλικής οικογένειας, αξιωματούχους και στο υπηρετικό προσωπικό της αυλής. Oι πυραμίδες της 4<sup>ης</sup> δυναστείας είναι οι μεγαλοπρεπέστερες όλων όσων κτίστηκαν ποτέ. Μεταξύ αυτών ξεχωρίζει η Μεγάλη Πυραμίδα του Χέοπα στην Νεκρόπολη της Γκίζας, το μοναδικό από τα γνωστά ως Επτά θαύματα του αρχαίου κόσμου το οποίο σώζεται μέχρι σήμερα.

## Θρησκευτικές πεποιθήσεις
Την εποχή της 4ης δυναστείας, στις θρησκευτικές πεποιθήσεις των αρχαίων Αιγυπτίων αρχίζει να αποκτά ολοένα και σπουδαιότερη θέση η λατρεία του θεού Ήλιου-Ρα. Ο τρίτος φαραώ της 4ης δυναστείας, ο Ρετζεφρέ (ή Djedefra ή Radjedef), ήταν ο πρώτος που χρησιμοποίησε την φράση *Γιός του θεού Ήλιου-Ρα,* ενσωματώνοντας στο όνομά του το όνομα «Ρα» (ή Ρε). To όνομα «Ρα» συμπεριλαμβάνεται στα ονόματα των διαδόχων του Ρετζεφρέ μέχρι το τέλος του Παλαιού Βασιλείου και αποτελεί από τότε τυπικό και χαρακτηριστικό μέρος της φαραωνικής τιτλοφορίας.

## Μέλη της Δυναστείας

## Παραπομπές


Κατηγορία:4η Αιγυπτιακή Δυναστεία
Κατηγορία:Δυναστείες της αρχαίας Αιγύπτου
Πανίκος Χάμπας

Ο **Πανίκος Χάμπας** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 2009-2011.

## Βιογραφικά στοιχεία
Ο Πανίκος Χάμπας γεννήθηκε στην Κάτω Ζώδεια στις 4 Μαΐου 1963. Ομιλεί, πέρα από την ελληνική, την αγγλική και τη βουλγαρική γλώσσα. Σπούδασε πολιτικές και κοινωνικές επιστήμες στην Ακαδημία Κοινωνικών Επιστημών και Κοινωνικής Διοίκησης της Σόφιας. Συνέχισε με μεταπτυχιακές σπουδές στο ίδιο πανεπιστήμιο. Είναι Γενικός Γραμματέας της Ένωσης Κυπρίων Αγροτών.

Είναι νυμφευμένος με την Έλενα Παντοπώλη και έχει δύο κόρες.

## Πολιτική διαδρομή
Διετέλεσε μέλος του Επαρχιακού Συμβουλίου της Ενιαίας Δημοκρατικής Οργάνωσης Νεολαίας (ΕΔΟΝ) Λευκωσίας, μέλος της Γραμματείας (γραμματέας Φοιτητικών Προβλημάτων) της Παγκύπριας Ομοσπονδίας Φοιτητών και Νέων Επιστημόνων (ΠΟΦΝΕ) από το 1988 έως το 1991, μέλος της Συνδικαλιστικής Επιτροπής του Οργανισμού Νεολαίας Κύπρου και ιδρυτικό μέλος και μέλος του διοικητικού συμβουλίου της Περιβαλλοντικής Κίνησης Κύπρου.

Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Έγκωμης με το ΑΚΕΛ, θέση στην οποία επανεκλέχθηκε στις Δημοτικές εκλογές του 1996, στις Δημοτικές εκλογές του 2001 και στις Δημοτικές εκλογές του 2006. Ήταν μέλος του Συμβουλίου Υδατοπρομήθειας Λευκωσίας και του Συμβουλίου Ιεραρχικών Προσφυγών Αναδασμού.

Από τον Μάρτιο του 2009 είναι Γενικός Γραμματέας της ΕΚΑ.

Διετέλεσε μέλος της Κεντρικής Επιτροπής του ΑΚΕΛ, της Επαρχιακής Επιτροπής του ΑΚΕΛ Λευκωσίας-Κερύνειας και αναπληρωματικό μέλος της Ευρωπαϊκής Οικονομικής και Κοινωνικής Επιτροπής (ΕΟΚΕ). Επιπλέον, διετέλεσε μέλος του διοικητικού συμβουλίου του Οργανισμού Γεωργικής Ασφάλισης (ΟΓΑ).

Συμμετείχε στις βουλευτικές εκλογές του 2006 στην Εκλογική Περιφέρεια Λευκωσίας με το ΑΚΕΛ αλλά δεν εκλέχτηκε. Ωστόσο, λόγω της εκλογής του βουλευτή του ΑΚΕΛ στην Εκλογική Περιφέρεια Λευκωσίας, Τάκη Χατζηγεωργίου ως ευρωβουλευτή στις Ευρωεκλογές του 2009, τη θέση του στη βουλή πήρε στις 15 Ιουλίου 2009 ο Πανίκος Χάμπας ως ο επόμενος επιλαχών, για την Θ΄ Κοινοβουλευτική Περίοδο.

Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε. Το ίδιο συνέβη και στις βουλευτικές εκλογές του 2016. 

Ως βουλευτής διετέλεσε αντιπρόεδρος της Επιτροπής Γεωργίας της Βουλής, μέλος της Επιτροπής Περιβάλλοντος, της Επιτροπής Ευρωπαϊκών Θεμάτων και της Επιτροπής Ελέγχου της Βουλής.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι συνδικαλιστές
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατάλογος μελών Συμβουλίου Ασφαλείας Ηνωμένων Εθνών

Η ψηφοφορία για την εκλογή των μελών του **[[Συμβούλιο Ασφαλείας Ηνωμένων Εθνών|Συμβουλίου Ασφαλείας των Ηνωμένων Εθνών]]** διεξάγεται από τα πέντε μόνιμα μέλη του Συμβουλίου και τα 10 εκλεγμένα, μη μόνιμα. Πριν το 1966 τα εκλεγμένα μέλη ήταν 6 και στην ουσία τα μόνιμα μέλη έχουν αλλάξει από το 1945, με εξαίρεση την Κίνα. Η θητεία των εκλεγμένων μελών του Συμβουλίου είναι διετής και κάθε χρόνο γίνονται εκλογές για το ήμισυ των μελών. Προκειμένου να εξασφαλιστεί η γεωγραφική συνέχεια, οι έδρες κατανέμονται με συγκεκριμένο αριθμό για καθεμιά από τις πέντε γεωγραφικές ταξινομήσεις των Ηνωμένων Εθνών (ανά περιοχή).
## Σημερινά μέλη
;Μόνιμα μέλη

;Μη μόνιμα μέλη

## Ομάδες περιοχών

* Αφρικανική Ομάδα: 3 μέλη
* Ομάδα Ασίας-Ειρηνικού: 2 μέλη
* Ομάδα Ανατολικής Ευρώπης (CEIT, ή Χώρες με Οικονομίες σε Μεταβατικό Στάδιο): 1 μέλος
* Ομάδα Λατινικής Αμερικής και Καραϊβικής (GRULAC): 2 μέλη
* Ομάδα Δυτικής Ευρώπης και Λοιπών Χωρών (WEOG): 2 μέλη, τουλάχιστον ένα από αυτά προέρχεται από την Δυτική Ευρώπη
Επιπρόσθετα, ένα από τα μη μόνιμα μέλη του Συμβουλίου είναι μια αραβική χώρα, εναλλάξ από Αφρική ή από την Ομάδα Ασίας-Ειρηνικού. Ο εν λόγω κανονισμός προστέθηκε το 1967 και άρχισε να εφαρμόζεται από το 1968.

Κάθε χρόνο εκλέγονται από τη Γενική Συνέλευση του ΟΗΕ πέντε μέλη για διετή θητεία που ξεκινά τον Οκτώβριο της χρονιάς . Η επανεκλογή επιτρέπεται, αλλά όχι για συνεχόμενη θητεία.

## Προηγούμενη και μελλοντική σύνθεση του Συμβουλίου Ασφαλείας
Από το 1946 ως το 1965, το Συμβούλιο Ασφαλείας περιελάμβανε 6 μη μόνιμα μέλη. Οι κατηγορίες ανά γεωγραφική περιοχή ήταν εκείνη την περίοδο:
* Λατινική Αμερική: 2 μέλη
* Κοινοπολιτεία των Εθνών: 1 μέλος
* Ανατολική Ευρώπη: 1 μέλος
* Μέση Ανατολή: 1 μέλος
* Δυτική Ευρώπη: 1 μέλος
Υπήρχαν κάποιες εξαιρέσεις στην ομαδοποίηση: η Λιβερία κατέλαβε τη θέση μιας χώρας της Δυτικής Ευρώπης το 1961, η Ακτή Ελεφαντοστού πήρε την έδρα μιας χώρας της Κοινοπολιτείας το 1964–1965 και στην ομάδα της Ανατολικής Ευρώπης συμπεριελήφθησαν ασιατικές χώρες από το 1956.

Ως μέρος της πρότασης για διεύρυνση του Συμβουλίου, η Ομάδα των 4 (Βραζιλία, Γερμανία, Ιαπωνία και Ινδία) ζητούν μόνιμη εκπροσώπηση στο συμβούλιο. Η Ιταλία είναι αντίθετη σε αυτήν την διεύρυνση, μέσω της ομάδας Ενωμένοι για τη Συναίνεση.

Οι Ηνωμένες Πολιτείες προτείνουν ενδεχομένως τη δημιουργία δύο μόνιμων εδρών στο Συμβούλιο Ασφαλείας για τις αφρικανικές χώρες, σε περίπτωση διεύρυνσης του Συμβουλίου Ασφαλείας.

## Μέλη ανά Χρονιά

### Μόνιμα

### Μη μόνιμα μέλη (1946–1965)

### Μη μόνιμα μέλη (1966–σήμερα)

## Παραπομπές


μελων Συμβουλιο Ασφαλειας
Βαγγέλης Λιάκος

Ο **Ευάγγελος Λιάκος** (γενν. 11 Φεβρουαρίου 1989) είναι Έλληνας, μηχανολόγος μηχανικός, πολιτικός και βουλευτής της Νέας Δημοκρατίας.

## Βιογραφικά στοιχεία
Γεννήθηκε στις 11 Φεβρουαρίου 1989 στην Αθήνα, μεγάλωσε και κατοικεί στον Ασπρόπυργο Αττικής. Σπούδασε στο Εθνικό Μετσόβιο Πολυτεχνείο, απ' όπου απέκτησε το δίπλωμα του Μηχανολόγου Μηχανικού με ειδίκευση στην Οργάνωση Παραγωγής και Διοίκηση Επιχειρήσεων. Είναι κάτοχος μεταπτυχιακού τίτλου σπουδών από το Οικονομικό Πανεπιστήμιο Αθηνών στα Εφαρμοσμένα Οικονομικά και Χρηματοοικονομικά. Έχει εργαστεί στον ιδιωτικό τομέα, ως σύμβουλος επιχειρήσεων, ενώ διατηρεί το δικό του Τεχνικό Γραφείο στον Ασπρόπυργο.

## Πολιτική σταδιοδρομία
Κατά τη διάρκεια των φοιτητικών του χρόνων ασχολήθηκε ενεργά με τη ΔΑΠ-ΝΔΦΚ. Το 2016 ίδρυσε την Πολιτική Ακαδημία της ΟΝΝΕΔ, στην οποία διατέλεσε και διευθυντής. Το 2015 συμμετείχε στις εθνικές εκλογές, ως υποψήφιος βουλευτής Νέας Δημοκρατίας, στην Περιφέρεια Αττικής. Σε ηλικία 29 ετών, εξελέγη βουλευτής Β΄ Δυτικής Αττικής με τη Νέα Δημοκρατία στις εκλογές του 2019, όντας το νεότερο μέλος αυτής της σύνθεσης του Ελληνικού Κοινοβουλίου  Στις 18 Ιουλίου 2019 εξελέγη γραμματέας της Βουλής.

## Παραπομπές


## Εξωτερικοί σύνδεσμοι
*Προσωπική ιστοσελίδα
*Ιστοσελίδα στον ιστότοπο της Βουλής των Ελλήνων

Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές Β΄ Δυτικής Αττικής
Κατηγορία:Βουλευτές εκλεγμένοι με τη Νέα Δημοκρατία
Μιλτιάδης Χατζηγιαννάκης

Ο **Μιλτιάδης Χατζηγιαννάκης** (γεν. 4 Μαρτίου 1979 στην Αθήνα) είναι Έλληνας πολιτικός και δικηγόρος, εκλεγμένος βουλευτής Ευβοίας για τον ΣΥΡΙΖΑ. Διετέλεσε δήμαρχος Σκύρου το 2014-2019, όπου συνέβαλε στην ανάδειξη του νησιού ως τουριστικό προορισμό.

## Βιογραφικά στοιχεία
Γεννήθηκε στην Αθήνα στις 4 Μαρτίου 1979, όπου κατοικεί μόνιμα. Σπούδασε στη Νομική Σχολή Αθηνών όπου απέκτησε το πτυχίο του.

## Πολιτική σταδιοδρομία
Ήταν υποψήφιος δήμαρχος Σκύρου στις αυτοδιοικητικές εκλογές του 2014 ως επικεφαλής του συνδυασμού Σκύρος Νέα Εποχή (με στήριξη από τον ΣΥΡΙΖΑ). Στον πρώτο γύρο τερμάτισε πρώτος κερδίζοντας το 31.95 των ψήφων, προχωρώντας στον δεύτερο γύρο, όπου κέρδισε 1.212 ψήφους (52.88% των ψήφων) και εξελέγη δήμαρχος. Στις 1 Οκτωβρίου 2018 ανακοίνωσε ότι θα είναι υποψήφιος περιφερειάρχης Στερεάς Ελλάδας στις αυτοδιοικητικές εκλογές του 2019 με τη στήριξη του ΣΥΡΙΖΑ, ωστόσο λίγες μέρες αργότερα η υποψηφιότητα ακυρώθηκε. Αρχές Δεκεμβρίου 2018 ανακοινώθηκε ότι προτίθεται να γίνει υποψήφιος βουλευτής για τον ΣΥΡΙΖΑ στην Εύβοια. Η υποψηφιότητά του για βουλευτής Ευβοίας επιβεβαιώθηκε τον Ιούνιο του 2019. Στις εθνικές εκλογές της 7ης Ιουλίου 2019, εξελέγη βουλευτής Ευβοίας με τον ΣΥΡΙΖΑ κερδίζοντας 8.769 ψήφους, βγαίνοντας δεύτερος μετά από τον Ευάγγελο Αποστόλου.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με τον ΣΥΡΙΖΑ
Βάνα Ραμπότα

Η **Βάνα Ραμπότα** (Θεσσαλονίκη, 11 Μαΐου 1970) είναι Ελληνίδα ηθοποιός.

## Πρώτα Χρόνια
Γεννήθηκε και μεγάλωσε στη Θεσσαλονίκη. Από μικρή ηλικία ασχολήθηκε με την ενόργανη γυμναστική. Σε επίπεδο πρωταθλητισμού έχει αγωνιστεί με τον Πανιώνιο. Μετά την αθλητική της πορεία αποφάσισε να ασχοληθεί με την υποκριτική κάνοντας ανάλογες σπουδές. 

Από το 2014 είναι ζευγάρι με τον επίσης ηθοποιό Βασίλη Κούκουρα.

## Βιογραφικό
### Τηλεόραση
Έκανε την πρώτη της τηλεοπτική εμφάνιση το 1993 σε μία ιστορία της σειράς "Ανατομία ενός εγκλήματος". Ακολούθησε η συμμετοχή της σε ένα επεισόδιο της σειράς "Τολμηρές Ιστορίες". Τη σεζόν 1994-1995 έλαβε μέρος στο βασικό καστ της δραματικής σειράς "Η οργή των θεών" Μαγική νύχτα παίζοντας μαζί με τους Θάνος Λειβαδίτη, Νίκο Γαλανό, Κατερίνα Διδασκάλου και άλλους ηθοποιούς. Τη σεζόν 2000-2001 είχε πρωταγωνιστικούς ρόλους σε δύο σειρές. Αρχικά έπαιξε μαζί με τον Σταμάτη Γαρδέλη και την Γεωργία Αποστόλου στην κωμική σειρά "Πες το ψέματα" ενώ την ίδια περίοδο συμμετείχε και στην αισθηματική κομεντί "Ποτέ δεν είναι αργά". Τη σεζόν 2003-2004 πρωταγωνίστησε μαζί με τις Άννα-Μαρία Παπαχαραλάμπους, Ντορέττα Παπαδημητρίου και Αννίτα Κούλη στην κωμική σειρά του Νίκου Περράκη "Σχεδόν Ποτέ", που προβλήθηκε από την ΝΕΤ. Την περίοδο 2004-2005 έλαβε μέρος στο καστ της κωμικής σειράς "Babalou" ενώ έκανε guest εμφανίσεις στον πρώτο κύκλο της νεανικής σειράς "Singles". 

Έγινε ευρύτερα γνωστή το 2005 στο ρόλο της Ειρήνη Καραμπέτη στην κωμική σειρά "Πενήντα Πενήντα". Εκεί συμπρωταγωνίστησε μαζί με τους Πέτρο Φιλιππίδη, Παύλο Χαϊκάλη, Σάκη Μπουλά, Άβα Γαλανοπούλου και Μαρία Ανδρούτσου με τη σειρά να σημειώνει μεγάλη επιτυχία. Μετά την ολοκλήρωση των δύο πρώτων κύκλων της σειράς ακολούθησε μία τηλεταινία το 2010 και ο 3ος κύκλος της σειράς τη σεζόν 2010-2011. Το 2007 συμμετείχε σε μία ιστορία της σειράς "Το Κόκκινο Δωμάτιο" ενώ τη σεζόν 2007-2008 πρωταγωνίστησε μαζί με τον Πάνο Μιχαλόπουλο στην οικογενειακή κωμωδία "Super Μπαμπάς". Από το 2008 μέχρι το 2010 πρωταγωνίστησε στην κωμική σειρά LAPD που αποτελείται από δύο κύκλους επεισοδίων. Τέλος το 2023 θα πρωταγωνιστεί στη "Γη της ελιάς" μαζί με τους Νίκο Γαλανό, Τάσο Ιορδανίδη, Μάρω Κοντού, Άντζελα Γκερέκου, Δώρα Χρυσικού, Στέλλα Φυρογένη, Πασχάλη Τσαρούχα, Ιφιγένεια Τζόλα, Αντιγόνη Κουλουκάκου κ.α.

### Κινηματογράφος
Στον κινηματογράφο έκανε το ντεμπούτο της με πρωταγωνιστικό ρόλο στην ταινία "Δρόμοι και πορτοκάλια" το 1996. Ακολούθησαν οι ταινίες "Μέδουσα" και "Να με προσέχεις" το 1998. Το 2001 έπαιξε στην ταινία "Οι ακροβάτες του κήπου" ενώ το 2002 έλαβε μέρος στη ταινία "Θα το μετανοιώσεις". 
 

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Διοργανώσεις Ε.Π.Σ. Κοζάνης 2018–19

Για την **περίοδο 2018–19**, η Ένωση Ποδοσφαιρικών Σωματείων Κοζάνης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κοζάνης.

Η πρωταθλήτρια ομάδα της ΕΠΣ Κοζάνης κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Κοζάνης, αποκτά το δικαίωμα συμμετοχής στο Κύπελλο Ελλάδας

## Πρωτάθλημα
Για την περίοδο 2017–18, δομή του πρωταθλήματος της Ε.Π.Σ. Κοζάνης είναι η εξής:

* Α΄ Κατηγορία
* Β΄ Κατηγορία (2 όμιλοι)
* Γ΄ Κατηγορία

### Α Κατηγορία
Η κορυφαία κατηγορία της ΕΠΣ Κοζάνης διεξήχθη με τη συμμετοχή 14 συλλόγων σε ένα όμιλο. Το πρωτάθλημα κατέκτησε η ΑΕΠ Καραγιαννίων που επανήλθε στη Γ΄ Εθνική. Λόγω του υποβιβασμού του Μακεδονικού Σιάτιστας από τη Γ΄ Εθνική οι τρεις τελευταίες ομάδες υποβιβάστηκαν

Η τελική βαθμολογία ήταν:

### Β΄ Κατηγορία
Στη Β΄ κατηγορία συμμετείχαν 26 σύλλογοι χωρισμένοι σε 2 ομίλους. Προβιβάστηκαν οι δυο πρωταθλητές των ομίλων και ο νικητής του μπαράζ μεταξύ των δευτεραθλητών. Υποβιβάστηκαν συνολικά 4 σύλλογοι ο τελευταίος του 2ου ομίλου και τρεις από τον 1ο που αποβλήθηκαν από το πρωτάθλημα.

#### 1ος Όμιλος
Τελική Βαθμολογία

#### 2ος Όμιλος
Τελική Βαθμολογία

### Γ΄ Κατηγορία
Στη Γ΄ κατηγορία συμμετείχαν 8 σύλλογοι. Την πρώτη θέση κατέκτησε η Αναγέννηση Εράτυρας.

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κοζάνης.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κοζάνης
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Πέτρα Αιτωλοακαρνανίας

*Για συνώνυμους οικισμούς δείτε το λήμμα: [[Πέτρα]]*

Η **Πέτρα** είναι πεδινός οικισμός στην Περιφερειακή Ενότητα Αιτωλοακαρνανίας σε υψόμετρο 60 μέτρα, αποτελώντας την ανατολική συνέχειά του Δρυμού. Βρίσκεται κοντά στις νότιες όχθες του Αμβρακικού κόλπου σε απόσταση 20 χλμ. Α.-ΝΑ. από τη Βόνιτσα και 19,5 Δ. από την Αμφιλοχία. Δίπλα του περνάει η ΕΟ Αμφιλοχίας - Λευκάδας. Επίσημα αναφέρεται για πρώτη φορά το 1961 να ανήκει στην τότε κοινότητα Δρυμού. Σύμφωνα με το σχέδιο Καλλικράτης, μαζί με τον Δρυμό αποτελούν την Τοπική Κοινότητα Δρυμού που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Κυριακή Μάλαμα

Η **Κυριακή Μάλαμα** (Συκιά Χαλκιδικής, 2 Νοεμβρίου 1961) είναι Ελληνίδα ηθοποιός και πολιτικός, ανεξάρτητη βουλευτής Χαλκιδικής, εκλεγμένη με τον ΣΥΡΙΖΑ-Π.Σ. Υπήρξε ιδρυτικό μέλος του Κινήματος Δημοκρατίας, από το οποίο αποχώρησε τον Δεκέμβριο του 2025.  

Έχει εργαστεί για αρκετά χρόνια στην ΕΡΤ3 και από το 1983 έως το 2013 πρωταγωνιστούσε σε θεατρικές παραστάσεις. Έχει λάβει διάφορες διακρίσεις για ντοκιμαντέρ και άλλες παραγωγές της.

Είναι αδελφή του τραγουδιστή Σωκράτη Μάλαμα.

## Πολιτική σταδιοδρομία
Διετέλεσε μέλος διαφόρων συνδικάτων εργαζομένων και παραγωγών της ΕΡΤ. Είναι ιδρυτικό μέλος της Εταιρείας Ελλήνων Σκηνοθετών και του κινήματος κατά της εξόρυξης μετάλλων στη Χαλκιδική. Στις αυτοδιοικητικές εκλογές του 2010 ήταν υποψήφια δήμαρχος Σιθωνίας όπου έλαβε 840 ψήφους (9.57%). Υπήρξε μέλος της Κεντρικής Επιτροπής του ΣΥΡΙΖΑ από τον Οκτώβριο του 2016, όπου εξελέγη με 271 ψήφους. 

Έθεσε υποψηφιότητα στις ευρωεκλογές του 2019 όπου έλαβε 38.107 ψήφους αλλά δεν κατάφερε να εκλεγεί και στις βουλευτικές εκλογές του 2019 στην εκλογική περιφέρεια Χαλκιδικής, όπου εξελέγη με 3.636 ψήφους. 

Αποχώρησε από τον ΣΥΡΙΖΑ-Π.Σ. στις 10 Νοεμβρίου 2024  και με επιστολή της στον Πρόεδρο της Βουλής, δήλωσε την ανεξαρτητοποίησή της.Στις 23 Νοεμβρίου 2024, συμμετείχε στην παρουσίαση της ιδρυτικής διακήρυξης του κόμματος Κίνημα Δημοκρατίας, υπό τον Στέφανο Κασσελάκη. Στις 21 Δεκεμβρίου 2025, με επιστολή που του απέστειλε ασκώντας του δριμεία κριτική, γνωστοποίησε την αποχώρησή της από το Κίνημα Δημοκρατίας. 

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ηθοποιοί θεάτρου
Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με τον ΣΥΡΙΖΑ
Πάμπης Κυρίτσης

Ο **Πάμπης Κυρίτσης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 2006-2011.

## Βιογραφικά στοιχεία
Ο Πάμπης Κυρίτσης γεννήθηκε στη Λάρνακα στις 17 Ιουνίου 1958. Ομιλεί, πέρα από την ελληνική, την αγγλική γλώσσα. Σπούδασε διοίκηση επιχειρήσεων στην Ανώτατη Βιομηχανική Σχολή Θεσσαλονίκης. Την περίοδο 1999-2021 διετέλεσε Γενικός Γραμματέας της Παγκύπριας Εργατικής Ομοσπονδία (ΠΕΟ).

Έχει δύο κόρες.

## Πολιτική διαδρομή
Διετέλεσε πρόεδρος της Δημοκρατικής Κίνησης Κυπρίων Φοιτητών Θεσσαλονίκης, μέλος του διοικητικού συμβουλίου της Εθνικής Φοιτητικής Ένωσης Κυπρίων (ΕΦΕΚ) Θεσσαλονίκης και υπεύθυνος της πολιτικής και συνδικαλιστικής δραστηριότητας των φίλων του ΑΚΕΛ στην Ελλάδα.

Την περίοδο 1990-92 ήταν γενικός γραμματέας της Ενιαίας Δημοκρατικής Οργάνωσης Νεολαίας (ΕΔΟΝ). Το 1993 ανέλαβε καθήκοντα υπευθύνου του Γραφείου Τοπικής Αυτοδιοίκησης και του Γραφείου Περιβάλλοντος της Κεντρικής Επιτροπής του ΑΚΕΛ. Το 1995 εξελέγη μέλος του Εκτελεστικού και Γενικού Συμβουλίου της ΠΕΟ και ανέλαβε καθήκοντα εκτελεστικού γραμματέα της οργάνωσης.

Το 1999 εξελέγη Γενικός Γραμματέας της ΠΕΟ. Επιπλέον, την περίοδο 1992-2021 διετέλεσε μέλος της Κεντρικής Επιτροπής του ΑΚΕΛ, την περίοδο 2000-2021 μέλος του Πολιτικού Γραφείου της Κεντρικής Επιτροπής του κόμματος και την περίοδο 2004-2021 μέλος της Γραμματείας της Κεντρικής Επιτροπής του ΑΚΕΛ. Το 2021, στο 23ο τακτικό συνέδριο του ΑΚΕΛ δεν διεκδίκησε επανεκλογή στην Κεντρική Επιτροπή του κόμματος, αποχωρώντας και από τη θέση του Γενικού Γραμματέα της ΠΕΟ.

Επιπρόσθετα, είναι μέλος του Εργατικού Συμβουλευτικού Σώματος, της Επιτροπής για την Ανταγωνιστικότητα, της Εθνικής Επιτροπής για την Απασχόληση και της Επιτροπής για την Παραγωγικότητα.

Στις βουλευτικές εκλογές του 2006 εξελέγη βουλευτής στην Εκλογική Περιφέρεια Λάρνακας με το ΑΚΕΛ για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε. Ως βουλευτής διετέλεσε πρόεδρος της Κοινοβουλευτικής Επιτροπής Εργασίας και Κοινωνικών Ασφαλίσεων και μέλος της Κοινοβουλευτικής Επιτροπής Εξωτερικών.

Στις 8 Μαΐου 2022 εξελέγη Γενικός Γραμματέας της Παγκόσμιας Συνδικαλιστικής Ομοσπονδίας.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λάρνακας
Κατηγορία:Κύπριοι συνδικαλιστές
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Καταδύσεις στο Παγκόσμιο Πρωτάθλημα Υγρού Στίβου 2019

Οι **[[καταδύσεις]]** στο Παγκόσμιο Πρωτάθλημα Υγρού Στίβου 2019 πραγματοποιούνται από τις 12 έως τις 20 Ιουλίου.

## Αγωνίσματα
Τα αγωνίσματα που διεξάγονται στο πρόγραμμα των καταδύσεων είναι:

* 1 μέτρο από αναπηδητήριο
* 3 μέτρα από αναπηδητήριο
* 10 μέτρα από πλατφόρμα
* 3 μέτρα από αναπηδητήριο (συγχρονισμένο)
* 10 μέτρα από πλατφόρμα (συγχρονισμένο)

## Πίνακας μεταλλίων

## Πίνακας νικητών

### Άνδρες

### Γυναίκες

### Μικτό

## Παραπομπές


Καταδύσεις